นายกรัฐมนตรี สั่งหน่วยงานที่เกี่ยวข้องดำเนินการสอบสวนคดีแกนนำชาวกะเหรี่ยงที่เสียชีวิตให้รัดกุม และนำตัวผู้กระทำผิดมาลงโทษตามกฎหมาย
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวถึงความคืบหน้าการสอบสวนการเสียชีวิตของนายพอละจี รักจงเจริญ หรือ บิลลี่ แกนนำชาวกะเหรี่ยงที่เสียชีวิต ว่า ได้กำชับให้หน่วยงานที่เกี่ยวข้อง ดำเนินการสอบสวนคดีอย่างรัดกุม เพื่อหาตัวผู้กระทำผิดมาดำเนินคดีให้ได้ ซึ่งหน่วยงานที่เกี่ยวข้องรับเรื่องไปแล้ว คาดว่าจะมีความชัดเจนภายใน 3 เดือน พร้อมย้ำการดำเนินการทุกอย่างเป็นไปตามกระบวนการยุติธรรมและกฎหมาย        ส่วนกรณีการเผยแพร่ภาพนายกรัฐมนตรีทานข้าวกระเพราไก่ ไข่ดาวด้วยกล่องพลาสติก และมีการแสดงความเห็นว่า นายกรัฐมนตรีรณรงค์ให้ลดการใช้พลาสติก เพื่อรักษาสิ่งแวดล้อมแต่กลับใช้กล่องพลาสติกเองนั้น ตนเองได้สั่งการไปชัดเจนแล้วว่าอย่าให้เกิดเหตุการณ์แบบนี้ขึ้นอีก